**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 20.03.2018 г., ПРОТОКОЛ № 4**

**ПО ТОЧКА ДВАДЕСЕТ И ПЪРВА**

**Предложение относно отдаване под наем на имот № 000071 в землището на с. Радевци.**

**Вносител: Кметът на общината**

**Р Е Ш Е Н И Е № 41**

На основание чл.21, ал.1, т. 8 от ЗМСМА, чл.14, ал.1,ал.2 от ЗОС, във връзка с чл.21, ал.1, ал.2 и чл.86, ал.1, т.1 от НРПУРОИ, Общински съвет – Трявна

**Р Е Ш И:**

1. Дава съгласие да се отдаде под наем, чрез провеждане на публичен търг с явно наддаване, за срок от 3 (три) години, имот, частна общинска собственост, представляващ: имот № 000071 в землището на с. Радевци с ЕКАТТЕ 61323, Община Трявна, с площ от 5.682 дка и начин на трайно ползване - др. пром. терен, при граници: имот № 000073 - др. пром. терен на Община Трявна и имот № 000075 - местен път на Община Трявна, ( АОС № 31 / 30.03.2010 г.) при следните задължителни условия:

1.1. Имотът да се използва за площадка за разполагане на временен промишлен обект – бетонов възел, спомагателни дейности и лаборатория за изпитване на строителните материали.

1.2. Начална тръжна месечна наемна цена – 457.00 лв. без ДДС.

1.3. Стъпка на наддаване – 40.00лв.

1.4. Върху достигнатата цена на търга се начислява ДДС-20%.

1.5. Наемната цена се актуализира ежегодно към датата на подписване на договора съгласно официалния инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1кв.м полезна площ, при предоставяне на общинска собственост под наем / в лева.

1.6. Дейността да се извършва, съобразно нормативните изисквания на действащото законодателство.

2. Упълномощава Кмета на Общината да обяви и проведе процедурата, след което да сключи договор със спечелилия участник.

Прието с поименно гласуване с 10 гласа „за“, 0 „против“, 2 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**